CELEX: E2015J0003
Language: et
Date: 2015-10-02 00:00:00
Title: Kohtu otsus, 2. oktoober 2015, kohtuasjas E-3/15, Liechtensteinische Gesellschaft für Umweltschutz vs Vaduzi omavalitsus (Direktiiv 2011/92/EL teatavate riiklike ja eraprojektide keskkonnamõju hindamise kohta – Artikkel 11 – Õigus kohtulikule läbivaatamisele – EMP õiguse mõju riiklikus õiguskorras – Võrdväärsuse ja tõhususe põhimõte)

8.12.2016   
            
            
               ET
            
            
               Euroopa Liidu Teataja
            
            
               C 457/11
            
         KOHTU OTSUS,
   2. oktoober 2015,
   kohtuasjas E-3/15,
   Liechtensteinische Gesellschaft für Umweltschutz vs Vaduzi omavalitsus
   (Direktiiv 2011/92/EL teatavate riiklike ja eraprojektide keskkonnamõju hindamise kohta – Artikkel 11 – Õigus kohtulikule läbivaatamisele – EMP õiguse mõju riiklikus õiguskorras – Võrdväärsuse ja tõhususe põhimõte)
   (2016/C 457/08)
   Kohtuasjas E-3/15, Liechtensteinische Gesellschaft für Umweltschutz vs. Vaduzi omavalitsus, on Liechtensteini Vürstiriigi riigikohus (Staatsgerichtshof des Fürstentums Liechtenstein) esitanud kohtule AVALDUSE vastavalt järelevalveameti ja kohtu asutamise kohta sõlmitud EFTA riikide lepingu artiklile 34 seoses Euroopa Parlamendi ja nõukogu 13. detsembri 2011. aasta direktiivi 2011/92/EL (teatavate riiklike ja eraprojektide keskkonnamõju hindamise kohta) artikli 11 tõlgendamisega. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 2. oktoobril 2015 otsuse, mille resolutiivosa on järgmine.
   
               1.
            
            
               Liechtensteinil oli vastavalt EMP ühiskomitee 7. detsembri 2012. aasta otsusele nr 230/2012 kohustus rakendada direktiiv 2011/92/EL ja kohaldada seda põhimenetluses käsitletava küsimuse keskkonnamõju hindamismenetluse suhtes.
            
         
               2.
            
            
               Direktiivi 2011/92/EL artikli 11 kohaselt ei tohi võtta vastu keskkonnamõju hindamise otsust, lükates selliste projekti keskkonnamõjuga seotud oluliste küsimuste lahendamise, näiteks selliste, mis on sätestatud direktiivi 2011/92/EL artikli 5 lõikes 3, edasi järgnevasse lubade andmise menetlustesse, mille puhul keskkonnakaitset edendavatel valitsusvälised organisatsioonid ei saa taotleda läbivaatamist kohtuasutuses. Kas käesoleva asja puhul on kaalul olulised küsimused, peab otsustama riiklik kohus.
            
         
               3.
            
            
               EMP õigus ei nõua rakendamata EMP eeskirjade otsest järgimist EFTA riikide riiklikes kohtutes. Siiski tuleneb EMP õigusest, et riiklikud kohtud on kohustatud riiklike eeskirjade tõlgendamisel kohaldama, niivõrd kui see on võimalik, riiklikus õiguses tunnustatud tõlgendamismeetodeid, et saavutada direktiiviga 2011/92/EL taotletav tulemus. See kohustus tekib päeval, mil vastav õigusakt muudetakse EMP lepingu osaks.
            
         
               4.
            
            
               Avalduse esitanud kohus peab määrama, järgides võrdväärsuse ja tõhususe põhimõtet, õiguskaitsevahendid direktiivi 2011/92/EL artikli 11 rikkumise puhul.